  Туспуктэм: Руслан Нуриахметов Майя Бывальцева «Здоровое питание школьника» калыккуспо акцие тужгес мыло-кыдо пыриськисьёс «Артек» нылпи центре путёвкаос утӥзы, соос пӧлын Удмуртиысь ньыль дышетскисьёс. Со сярысь элькунысь дышетонъя но тодосъя министерстволэн пресс-службаез ивортӥз. 2022-тӥ арын акци улсын Удмуртиысь дышетсконниосын пайдаё сиськон но тазалыко улон нуон ужпумъёслы сӥзем урокъёс, сиён-юонъёслэн мугорлэн кужмез но улонлэн кузьдалаез вылын шӧдиськемзы сярысь вераськонъёс но мукет ужрадъёс ортчизы. Калыккуспо акциын вормон понна быдэс кунысь 6,5 сюрслэсь трос дышетскисьёс нюръяськизы. Но азьмынӥсьёсын 185 дышетсконниосысь 251 гинэ пиналъёсты ялӥзы. «Время быть лидером» вожвылъяськонлэн федерал люкетаз вормисьёс пӧлы Удмуртиысь ньыль азьмынӥсьёс шедизы: Кез ёросысь Владислав Ефремов но Анастасия Максимова, Воткаысь Полина Овчинникова но Сьӧлта ёросысь Дярья Рябинина. Пиналъёс «Артеке» куарусён кутсконын мынозы. Тодэ вайытом, Ижкарысь но Дэри ёросысь пиналъёс удмурт роботъёсты кылдытозы. Тегъёс: Дышетон пиналъёс вожвылъяськон Удмуртия  